text: Asylcenter tilkalder vagter døgnet rundt
  27 januar 2017 kl. 17.37
  Lange  ventetider og mange afslag på asyl skaber vrede og utryghed på asylcenter ved Tinglev. 
  Utilfredshed over afslag på asyl og utålmodighed med lange svartider har medført flere tilfælde af truende adfærd og ballade på asylcenter Uge ved Tinglev. Frustrerede beboere har smadret ruder og potteplanter. Derfor har ledelsen nu tilkaldt såkaldt tryghedsskabende vagter, som er på centret hele døgnet.
  Der bor ca. 120 asylansøgere på centret i Uge. Det er mest unge mænd fra mange forskellige lande, Iran, Afghanistan, Mellemøsten og en del afrikanske lande.
  Sidste år boede der stort set kun syrere på centret, og de fik næsten alle asyl, men de nuværende beboere får ofte afslag, efter at de har ventet forholdsvis lang tid på et svar. Ni måneder til et år er ret normal ventetid. Det oplyser centerchef Erik Blume Jepsen til TV SYD. Hør ham i klippet her:
  
  